മഴ ഭീഷണി കര്ഷകര് പ്രതിസന്ധിയില് പാലക്കാട് മഴ ഭീഷണി തുടരുന്നതിനാല് കൊയ്ത്ത് സുഗമമാകുന്നില്ലെന്ന് കര്ഷകര്. മഴ ശക്തമായതിനാല് പാടശേഖരങ്ങള് പലതും വെള്ളത്തിലാണ്. കൊയ്തെടുക്കുന്ന നെല്ല് ഉടന് ശേഖരിക്കാന് അധികൃതര് തയ്യാറാവണമെന്നാണ് കര്ഷകരുടെ ആവശ്യം. ഉണക്കി സൂക്ഷിക്കാന് മഴ തടസ്സമാണ്. പലരും വീടുകള്ക്കുള്ളില് നിലത്താണ് നെല്ല് സൂക്ഷിച്ചിരിക്കുന്നത്. ചാക്കില്ക്കെട്ടി സൂക്ഷിച്ചാല് അന്തരീക്ഷത്തില് ഈര്പ്പമുള്ളതിനാല് മുളപൊട്ടുമോ എന്ന ആശങ്കയുമുണ്ട്. കര്ഷകരുടെ പ്രതിസന്ധി മുതലെടുത്ത് കുറഞ്ഞ വിലയ്ക്ക് നെല്ല് എടുക്കാമെന്നേറ്റ് സ്വകാര്യ മില്ലുകള് നേരിട്ട് സമീപിക്കുന്നുണ്ടെന്നും എന്നാല് സര്ക്കാരിന് നെല്ല് നല്കാനാണ് താല്പ്പര്യമെന്നും കര്ഷകര് പറയുന്നു. ചെറുകിട കര്ഷകരില്നിന്ന് കൊയ്ത്ത് സമയത്ത് തന്നെ നെല്ലെടുക്കാന് നടപടി വേണമെന്നും മഴയുടെ സാഹചര്യത്തില് നെല്ലുണക്കല് പ്രതിസന്ധിയാകുന്നുവെന്നും ചെമ്മണ്കാട് നെല്ലുല്പ്പാദക സമിതി സെക്രട്ടറി കെ സി അശോകന് പറഞ്ഞു. കൊയ്ത്തു തീരുന്ന മുറയ്ക്ക് സമയാസമയം കൃഷിവകുപ്പ് സപ്ലൈകോയില് അറിയിച്ച് നെല്ലെടുപ്പ് ത്വരിതപ്പെടുത്തുമെന്ന് അധികൃതര് അറിയിച്ചു. നെല്ലെടുക്കാന് താല്പ്പര്യം അറിയിച്ച 52 ല് 48 മില്ലുടമകള് സപ്ലൈകോയുമായി കരാര് ഒപ്പിട്ടു. അടുത്ത ദിവസങ്ങളില് ബാക്കി മില്ലുകാരും കരാര് ഒപ്പിടും. ഇതോടെ സംഭരണം വേഗത്തിലാകും. മൂന്നുദിവസത്തിനിടെ 300 ടണ് നെല്ല് സംഭരിച്ചു. ഇതുവരെ ആകെ 800 ടണ് സംഭരിച്ചു. കേന്ദ്രസര്ക്കാരിന്റെ സൈറ്റില് കര്ഷകരുടെ വിവരങ്ങള് ലിങ്ക് ചെയ്യുന്നതിലെ സാങ്കേതിക പ്രശ്നങ്ങളാണ് കര്ഷകര്ക്ക് സംഭരണവില നല്കുന്നതില് കാലതാമസമുണ്ടാക്കുന്നത്. അടുത്ത ദിവസം മുതല് പണം നല്കി തുടങ്ങുമെന്ന് അധികൃതര് അറിയിച്ചു. കിലോയ്ക്ക് 28.72 രൂപയ്ക്കാണ് കര്ഷകരില് നിന്ന് സപ്ലൈകോ നെല്ല് സംഭരിക്കുന്നത്. കഴിഞ്ഞ രണ്ടാം വിളയില് 27.48 രൂപയായിരുന്നു. കഴിഞ്ഞ വര്ഷം 13,100 ടണ്ണിനുമുകളില് നെല്ല് സപ്ലൈകോ സംഭരിച്ചിരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കര്ഷകര്ക്കെതിരായ അതിക്രമം: പ്രതിഷേധം തുടരുന്നു സിമന്റ് വില കുത്തനെ ഉയര്ന്നു നട്ടംതിരിഞ്ഞ് നിര്മാണ മേഖല നാലു ദിവസത്തിനിടെ വര്ധിച്ചത് ചാക്കിന് 125 രൂപ ബ്രിട്ടീഷ് ഭരണകാലത്തും നടക്കാത്ത ക്രൂരത: ഇ പി ജയരാജന്